אתגר קרת

אֶתְגָּר דוד קֶרֶת (נולד ב-20 באוגוסט 1967) הוא סופר, מחזאי, תסריטאי, במאי, קומיקסאי, פזמונאי ושחקן קולנוע ישראלי. חתן פרס ספיר. פרופסור חבר במחלקה לספרות עברית באוניברסיטת בן-גוריון בנגב.

== ביוגרפיה ==
קרת נולד, גדל והתחנך ברמת גן. בן הזקונים של אפרים ואורנה קרת (קרוטוצובסקי), ניצולי השואה מפולין. מכיוון שנולד פג בחודש השישי להריון, אמו קראה לו ׳אתגר׳ בשל האתגר שהוצב בפניו לשרוד ולחיות למרות גיל ההריון הצעיר בו נולד.

למד בבית הספר אהל שם. שירת בצה"ל כמפעיל מחשב ביחידה של אגף התכנון.

=== ספריו ===
איור מאת [[דוד פולונסקי לספר "לילה בלי ירח" (2006)]]
הספר הראשון שפרסם קרת, "צנורות" (1992), כמעט ולא זכה להתייחסות. לאחר מכן פרסם את "געגועי לקיסינג'ר" ומשזה הצליח, החלו להימכר מהדורות רבות של "צנורות" אשר יצא בעקבות זאת במהדורה מעודכנת<ref>[https://www.universities-colleges.org.il/P45241/ ראיון] עם אתגר קרת על לימודי כתיבה וספרות לאתר "לימודים בישראל"</ref>. אחריו הופיעו עוד ארבעה קובצי סיפורים, שישה ספרי ילדים ושלושה ספרי קומיקס, ביניהם ספרי קומיקס עם רותו מודן ואסף חנוכה. עקב הצלחתו של אתגר קרת, פרסמו יוצרים צעירים רבים קובצי סיפורים קצרים שניכרו בהם השפעותיו (כמו למשל "כולם מתים בסוף" של אדם מעוז), אך רק מעטים זכו להצלחה כמו זו של קרת.

אתגר קרת הוא מהסופרים העבריים המתורגמים ביותר. ספריו תורגמו ליותר מ-45 שפות. כמו כן, כתביו התפרסמו בעיתונים ומגזינים שונים בעולם, ביניהם New York Times, Le Monde, The New Yorker, The Guardian, The Paris Review וב-Zoetrope.

קרת כותב גם לטלוויזיה, לתיאטרון ולקולנוע. בין היתר כתב בשלוש העונות הראשונות של "החמישייה הקאמרית".

קרת מרצה משנת 2006 בחוג לספרות באוניברסיטת בן-גוריון בנגב. עד שנת 2005 הרצה במסגרת החוג לקולנוע באוניברסיטת תל אביב. בנוסף העביר קרת סדנאות כתיבה באוניברסיטאות שונות בארץ ובעולם, כגון אוניברסיטת ניו יורק, אוניברסיטת איווה, אוניברסיטת Wesleyan בקונטיקט ו-Freie שבברלין וכן הרצאות אורח באוניברסיטאות ייל, הארוורד, פרינסטון, סטנפורד, אוקספורד, קיימברידג', מק'גיל ועוד.

יצירתו "צפירה", העוסקת בניגודים במציאות הישראלית העכשווית, נכללה במסגרת תוכנית הלימודים לבחינת הבגרות בספרות<ref></ref> כמו גם סיפוריו "לשבור את החזיר" ו"שקיות של יום הולדת".

קרת פרסם מיצירותיו גם באתר "במה חדשה" המהווה במה ליוצרים חדשים, אף שהפך לסופר בעל מוניטין עוד קודם להקמתו של אתר זה. מעל ל-100 סרטים קצרים ברחבי העולם מבוססים על סיפוריו.

===סגנון כתיבה===
כתיבתו של קרת נחשבת על ידי רבים פוסטמודרנית, אבסורדית והומוריסטית. היא עמוסת מליצות, קלישאות, סמלים משומשים וחיקוי של ז'אנרים מוכרים מהתרבות הפופולרית, שקרת עושה בהן שימוש אירוני על פי רוב. בדרך כלל משולבת בכתיבתו עגה ושפה יומיומית. זהו מאפיין כתיבה פוסטמודרני, משום שהוא מערער על ההבחנה בין תרבות גבוהה לנמוכה. השתלשלות האירועים נגללת לפעמים מנקודת מבט של ילד או של משקיף מהצד - דמויותיו נמצאות בדרך כלל בשולי החברה ונכשלות פעם אחר פעם. בכתיבתו מובעים געגועים לתחושה של חוסר מודעות המאפיינת עבר נוסטלגי, שאף על פי שהיה פגום מבחינות רבות, אנשים לא היו מודעים לפגמיו. סיפוריו של קרת מרבים להתייחס לעצמם ולקורא ועל ידי כך לפרוץ את גבולות היצירה המקובלים. המציאות המתוארת בסיפוריו היא לעיתים קרובות מציאות פנטסטית, אבל הדמויות מתייחסות אליה בבנליות ומסרבות להשתומם מהאירועים החריגים שקורים סביבן. בכתיבתו של קרת ניכרת נטייה ברורה לתפיסות אקזיסטנציליסטיות.

==עיבודים ליצירותיו==
===תיאטרון===
בשנת 2004 העלה תיאטרון אורנה פורת בשיתוף סמינר הקיבוצים את "אניהו" שבעה סיפורים בבימויו של רועי נווה.

בשנת 2017 העלה התיאטרון הקאמרי את המחזה "פתאום דפיקה בדלת" מאת צבי סהר ועודד ליטמן ובבימויו של סהר המבוסס על אוסף סיפורים קצרים מתוך הספר "פתאום דפיקה בדלת".

בשנת 2019 העלה התיאטרון הקאמרי את המחזה "אניהו" מאת אתגר קרת ורוני סיני על פי הסיפור "השמנמן", בבימויה של שירילי דשא.

בשנת 2023 העלה התיאטרון הקאמרי את "חובזה", מחזה המבוסס על סיפורי אתגר קרת.

===קולנוע וטלוויזיה===
במהלך שנות התשעים היה שותף כתסריטאי של שלוש עונות בתוכנית הסאטירה והמערכונים הישראלית הפופולרית "החמישייה הקאמרית".

בשנת 1996 שודר בערוץ 2 הסרט "מלכה לב אדום" שאת התסריט שלו כתב קרת שגם ביים יחד עם רן טל.

בשנת 1997 יצא הסרט "בומרנג" של הבמאי אסף שחר, על פי סיפור קצר של קרת. הסרט זכה בפרס ראשון בפסטיבל סרטים ביפן.

בשנת 2000 יצא לאקרנים סרט הקולנוע הישראלי "משהו טוטאלי" אשר מבוסס על תסריט אותו קרת כתב.

בשנת 2001 יצא לאקרנים סרט הטלוויזיה "אבא'לה" בכיכובו של שמיל בן-ארי אשר מבוסס על תסריט אותו קרת כתב.

בשנת 2006 יצא לאקרנים הסרט ההוליוודי "חותכי ורידים: סיפור אהבה", מסוגת הקומדיה הרומנטית, אשר מבוסס על הנובלה של קרת "הקייטנה של קנלר". הסרט זכה במגוון פסטיבלים בארצות הברית וכן היה מועמד לפרס השופטים בסאנדנס.

בשנת 2007 יצא לאקרנים הסרט "מדוזות" - סרט הביכורים של קרת ובת זוגו שירה גפן. הסרט הוצג במסגרת פסטיבל קאן 2007 וזכה בפרס מצלמת הזהב, הנחשב לפרס היוקרתי ביותר המוענק ליוצרים בתחילת דרכם, ובשני פרסים במסגרת "שבוע הביקורת" – אחת התחרויות הנלוות לתחרות המרכזית: פרס הבימוי מטעם איגוד היוצרים הצרפתי ו"פרס המבקרים הצעירים".

בשנת 2008 יצר קרת עם אשתו שירה גפן את הסרט הקצר "?What about me" (ומה איתי?) במלאת 60 שנה לארגון זכויות האדם העולמי.

בשנת 2009 יצא לאקרנים (בארצות הברית ובאוסטרליה) סרט אנימציה מסוג סטופ-מושן בשם "9.99$". הסרט נוצר בהפקה ישראלית-אוסטרלית, התסריט נכתב בידי אתגר קרת והבמאית תתיה רוזנטל. הסרט מספר על קורותיהם של דרי בניין משותף, ומשלב מספר סיפורים של קרת.
הפיק עם דב אלפון את הסרט "מה יש לנו בכיסים", שהתקבל לפסטיבל סאנדנס 2013.

ב-1 במאי 2020 הושקה המיני-סדרה צרפתית-בלגית "המתווך", אותה כתב וביים יחד עם אשתו, שירה גפן ואשר שואבת השראה מסיפוריו של קרת. הסדרה, אשר כיכבו בה השחקנים שרה אדלר ומתייה אמלריק, הופקה עבור תאגיד השידור הצרפתי ARTE, קטפה את פרס התסריט הטוב ביותר בפסטיבל "לה רושל" בצרפת.

===שירים ומוזיקה===
שירים פרי עטו של קרת הולחנו והוקלטו על ידי אביתר בנאי, ערן צור והפה והטלפיים.

=== קומיקס ===
בשנת 2010 יצא לאור הספר "התנהגויות היסטריות" מאת דן אלון, הכולל עיבודים לקומיקס לסיפורים של קרת ושל שהם סמיט.

==פרסים==
בשנת 1993 זכה בפרס ראשון בפסטיבל עכו על "מבצע אנטבה המחזמר" אשר כתב עם יונתן בר גיורא. הסרט הקצר "מלכה לב אדום" אשר כתב וביים עם רן טל, זכה בפרס האקדמיה הישראלית לקולנוע ובמקום ראשון בפסטיבל מינכן. קרת זכה גם בפרס ראש הממשלה לסופרים עבריים (1996), ובפרס שר התרבות לקולנוע. כמו כן אתגר קרת הוא אמן נבחר של הקרן למצוינות בתרבות. הוא זכה מספר פעמים באות ”ספר פלטינה“ מאת פרס התאחדות המול“ים וכן זוכה פרס וינגייט הבריטי (2008) ופרס הספר הזר בסן פטרבורג (2012).

ב-14 ביולי 2010, יום הבסטיליה, קיבל אתגר קרת את עיטור אביר מסדר האמנויות והספרות על תרומתו המשמעותית לאמנות ולספרות בצרפת וברחבי העולם. העיטור מוענק על ידי שר התרבות והתקשורת בצרפת.

בשנת 2012 זכה קרת בפרס ניומן המוענק מטעם אוניברסיטת בר-אילן.

בשנת 2012, סיים Jakub Szczęsny לבנות עבור אתגר קרת בית בוורשה, בירת פולין, הנקרא "The Keret House" (בית קרת) . הבית נמצא בשטח שהיווה בעבר חלק מגטו ורשה. מבנה הבית מיוחד, רוחבו המקסימלי הוא 152 ס"מ והמינימלי הוא 92 סנטימטר בלבד. זהו הבית הצר ביותר בעולם.

קרת הוא זוכה פרס ברונפמן לשנת 2016, על קידום והפצת ערכים יהודיים ואוניברסליים ברחבי העולם.

בינואר 2019 זכה בפרס ספיר על ספרו "תקלה בקצה הגלקסיה". כמו כן, המהדורה האנגלית של הספר, Fly Already: Stories, [https://forward.com/culture/438298/bari-weiss-etgar-keret-deborah-lipstadt-win-national-jewish-book-awards/ זכתה בפרס הNational Jewish Book] של ארגון ה (JBC (Jewish Book Council בקטגוריית הספר העלילתי הטוב ביותר. הפרס מאפשר לזוכה לתרגם את ספרו לכל שפה שיבחר. קרת בחר לתרגם את הספר ליידיש.

בשנת 2021 זכה קרת בשנית בפרס ראש הממשלה ליצירה ע"ש ראש הממשלה לוי אשכול.

סיפוריו של קרת תורגמו לעשרות שפות ברחבי העולם<ref>[http://www.ithl.org.il/page_13212 אתגר קרת (באנגלית)] באתר המכון לתרגום ספרות עברית</ref>.

==חיים אישיים==
נשוי לשחקנית שירה גפן (בתו של יהונתן גפן). בנו הוא השחקן לב קרת. מתגורר בתל אביב.

==ספרים==
אתגר קרת משמאל עם ג'ונאס קרלסון בשנת 2009

==== סיפורים קצרים למבוגרים ====
*צנורות (1992)
*געגועי לקיסינג'ר (1994)
*הקייטנה של קנלר (1998), נובלה וארבעה סיפורים קצרים
*אניהו (2002)
*פתאום דפיקה בדלת (2010)
*שבע השנים הטובות (2014, באנגלית במקור, לא פורסם בעברית), ספר אוטוביוגרפי
*תקלה בקצה הגלקסיה (2018)
* אוטוקורקט (2024)

==== קומיקס ====
*לא באנו להנות (1996), סיפורי קומיקס בשיתוף עם רותו מודן
*סמטאות הזעם (1997), סיפורי קומיקס בשיתוף עם אסף חנוכה (יצא במהדורה מחודשת ב-2019)
*פיצריה קמיקזה (2004), ספר קומיקס המבוסס על אחד מסיפורי 'הקייטנה של קנלר', אויר על ידי אסף חנוכה

==== ספרי ילדים ====
*אבא בורח עם הקרקס (2000), ספר ילדים בשיתוף עם רותו מודן
*לילה בלי ירח (2006), ספר ילדים שנכתב במשותף עם שירה גפן ואויר על ידי דוד פולונסקי
*גור חתול אדם ארוך שיער (2013), ספר ילדים, איורים: אביאל בסיל
*לשבור את החזיר (2015), ספר ילדים על פי סיפור קצר מתוך געגועי לקיסינג'ר, עם איורים של דוד פולונסקי
*הממלכה הקטנטנה (2017), איירה: תמי בצלאלי, ספר ילדים
*מחכים לניסים (2020), ספר ילדים
* העץ שאף ילד לא דמיין, עם שירה גפן, כנרת, זמורה, דביר, 2023

==אילן יוחסין==

==לקריאה נוספת==
*קריאת אתגר - ניתוח מבחר סיפורי אתגר קרת, מאת מוטי שלגי ורחל סטפק, הוצאת אנקורי, 2002.
*אביבה קרינסקי, על מצבו הנפשי של האדם בעידן הפוסט-מודרניסטי. הישראלי הנרדף-רודף בסיפור "כל כך טוב". נדפס ב"נפש. רבעון לפסיכולוגיה, לטיפול, לטיפוח רגשי ולחינוך יצירתי" גיליון 7, מאי 2001. אייר תשס"א.
*גדי טאוב. המרד השפוף: על תרבות צעירה בישראל. תל אביב: הקיבוץ המאוחד, 1997.
*נורית גוברין, צפירה, על סיפורו של קרת, בתוך השואה בספרות העברית של הדור הצעיר, נדפס בצפון, ג', תשנ"ה 1995. כונס: נורית גוברין, 'קריאת הדורות - ספרות עברית במעגליה', כרך א', הוצאת גוונים ואוניברסיטת תל אביב, תשס"ב/2002.
*עידן צבעוני, כי מקומיקס באת ואל קומיקס תשוב : כמה הערות על ספרות הקומיקס של אתגר קרת, נדפס בעיתון 77, 235, תשנ"ט 1999.
*עדיה מנדלסון-מעוז, סיטואציות קיצוניות זוועתיות וגרוטסקיות ביצירותיהם של קסטל-בלום וקרת, נדפס בדפים למחקר בספרות, 11, 1998. 
*ליזה צ'ודנובסקי, האם קיימים חורים שחורים?, (על פארודיה בסיפורים קצרים של אורלי קסטל-בלום ואתגר קרת, נדפס בעיתון 77, 223, תשנ"ח 1998.
*גדי טאוב, "על השפה הרזה", רחוב: כתב עת לספרות, 1, 1994.

==קישורים חיצוניים==

* 
* [https://etgarkeret.substack.com/ הניוזלטר של אתגר קרת], [http://substack.com Substack] ,Alphabet Soup
* 
* 
* 
* 
* 
* 
* 
* [http://www.icexcellence.com/artists/etgar_keret.html אתגר קרת] באתר הקרן למצוינות בתרבות
* 
* 

* 
* 
* 
* 
* 
* 
* 
* פגישה עם רוני קובן [https://www.youtube.com/watch?v=wxHHCWPBRDA - אתגר קרת ], כאן 11, 5 ביוני 2018
* 
* 
* 
* [https://web.archive.org/web/20181109033010/http://msradio.huji.ac.il/wwwroot/ulpanpatuach.htm - צפירה, אסתמה, דבק מטורף - ספורי רדיו]
* סהר שלו, [https://web.archive.org/web/20140415191251/http://musaf.bac.org.il/article/hakyytnha-shl-atgr?utm_source=outbrain הקייטנה של אתגר], באתר "המוסף" של בית אבי חי, 24 במרץ 2014
* 
* 
* 
* 
* 
* 
* 
* 
* 
* 

מכּתביו:
* 
* [http://www.text.org.il/index.php?book=0701075 שלושה סיפורים מתוך הספר געגועי לקיסינג'ר, ועוד פרטים על קרת], באתר "טקסט"
* [http://stage.co.il/Authors/EtgarKeret אתגר קרת בבמה חדשה]
* 
* [https://www.youtube.com/watch?v=QttbOc3-jbc המתרגם, המתורגמן וקהל היעד: על כתיבה, תרגום וחברות], באתר YouTube
* 
* [https://podcasters.spotify.com/pod/show/daphna-lewy/episodes/40-e1kvhg9/a-a88bnl9 אתגר קרת קורא שני סיפורים חדשים שלו בעברית], בפודקאסט ״על החיים ועל המוות״ 8 ביולי 2022.

על כתביו ויצירותיו:
* 
* 
* 
* 
* 
* 
* 
* 
* יעל שוב, [https://timeout.co.il/המתווך-ביקורת/ את המיני סדרה הזאת תוכלו לראות רק בקולנוע. אל תתעצלו], באתר טיימאאוט, 15 בדצמבר 2019

מן העיתונות בעולם:
<div class="mw-content-ltr">
* [https://www.nytimes.com/2019/08/27/books/etgar-keret-fly-already.html If Kafka Were Israeli and Wrote About Talking Goldfish], New York Times
* [https://www.washingtonpost.com/entertainment/books/a-master-of-the-short-story-finds-humor-in-the-darkest-places/2019/09/06/4ac04eba-cf18-11e9-b29b-a528dc82154a_story.html A master of the short story finds humor in the darkest places], The Washington Post
* [https://www.newyorker.com/magazine/2017/05/15/fly-already Fly Already"], The New Yorker"
* [https://hightimes.com/entertainment/stoned-conversations-high-maintenances-ben-sinclair-author-etgar-keret/ Stoned Conversations: High Maintenance’s Ben Sinclair & Author Etgar Keret], High Times
* [https://www.newyorker.com/books/page-turner/fiction-this-week-etgar-keret-2017-05-15 Etgar Keret on the Necessity of Humor in the Face of Tragedy], The New Yorker
* [https://www.nypl.org/bestbooksadults2019 The New York Public Library’s Best Books of 2019]
* [https://www.ft.com/content/270a64cc-0c0f-11ea-b2d6-9bf4d1957a67 Financial Times’ Best books of 2019: Fiction in translation]
* [https://www.buzzfeednews.com/article/ariannarebolini/best-books-2019 Buzzfeed’s Best Books of 2019]
* [https://www.bostonglobe.com/arts/books/2019/08/29/fly-already-story-collection-with-high-tolerance-for-absurd/a7Pihdr0hzC3H9NCvLZONJ/story.html Fly Already’ review], The Boston Globe'
* [https://mobile.nytimes.com/2017/06/16/well/family/morning-walks-with-my-son.html Morning Walks With My Son] — NYT
</div>

==הערות שוליים==

*
קטגוריה:סופרים ישראלים
קטגוריה:סופרים כותבי עברית
קטגוריה:מחזאים ישראלים
קטגוריה:החמישייה הקאמרית
קטגוריה:סגל אוניברסיטת בן-גוריון בנגב: ספרות עברית
קטגוריה:סגל אוניברסיטת תל אביב: קולנוע וטלוויזיה
קטגוריה:מסדר האמנויות והספרות
קטגוריה:זוכי פרס ניומן
קטגוריה:משפחת גפן
קטגוריה:בוגרי בית הספר אהל שם
קטגוריה:מחברי סיפורים קצרים
קטגוריה:צמחונים ישראלים
קטגוריה:סגל התיכון ליד האוניברסיטה
קטגוריה:מורים לספרות עברית
קטגוריה:תל אביב-יפו: אישים
קטגוריה:בוגרי אוניברסיטת תל אביב
קטגוריה:זוכי פרס ספיר
קטגוריה:ישראלים זוכי פרסים בין-לאומיים
קטגוריה:זוכי פרס היצירה לסופרים ומשוררים
קטגוריה:קומיקסאים ישראלים
קטגוריה:ישראלים שנולדו ב-1967